Benu Hašim
Benu Hašim (arapski: بنو هاشم) je arapski klan unutar plemena Kurejšija kojem je pripadao Muhammed, nazvan po Muhamedovom pradjedu Hašimu ibn Abdu-Menafu. Članovi ovog klana, a posebno njihovi potomci, nazivaju se i Hašimidi, Hašimiti ili Hašemiti, a često nose prezime l-Hašimi. Ovi potomci, a posebno oni koji vode svoju lozu od Muhammeda preko njegove kćerke Fatime, nose tradicionalnu titulu Šerif. Od 8. vijeka pa nadalje, porijeklo Hašimida počelo se smatrati oznakom plemstva i predstavljalo je osnovu na kojoj su mnoge dinastije legitimirale svoju vlast. Neke od najpoznatijih islamskih dinastija hašimidskog porijekla uključuju Abaside (vladali su iz Bagdada 750–945; držali halifat bez vršenja vlasti 945–1258 u Bagdadu i 1261–1517 u Kairu), Fatimidi (vladali iz Kaira i preuzeli halifat 909–1171), Alidi (vladari Maroka, 1631–danas) i Hašemiti (vladari Jordana, 1921–danas).